挾兩匹新勝馬而臨 神童蔡本領非凡
2024年04月29日 13:48
東網電視
更多新聞短片
蔡明紹周三晚坐騎份量不俗。
今期跑馬地9場夜賽,潘頓都只係得6匹坐騎,夫卜騎師就得田泰安、鍾易禮。蔡明紹今期夜賽支持度唔錯,坐騎數量多過潘頓之餘,其中第8場「本領非凡」以及第9場「加州德至」上場都係蔡明紹胯下報捷,今次兩駒挾新勝而臨,乘勇再拚隨時可包辦尾口孖寶。
第8場三班谷草1650米,羅廐「本領非凡」初出至今4仗全數由蔡明紹策騎,上仗初降四班即爆38倍冷W贏馬,雖然今次回升三班兼且係評分新高,但其實此駒前仗喺三班受制慢步速,最後只以2乘許見負,今次喺有步速場合下再戰,乘勇出擊當可介入戰團。
至於第9場三班谷草1200米,「加州德至」上場同樣都係初降四班即爆冷取勝,今次回升三班負輕磅繼續排好檔,出閘順利可採贏馬跑法主動擺前走,形勢有利連捷在望。